Premios AGAPI

Os Premios AGAPI son uns galardóns anuais concedidos pola Asociación Galega de Produtoras Independentes ós profesionais máis destacados do sector audiovisual galego.

A súa primeira edición celebrouse no ano 1996. O día 7 de novembro entregábanse os recoñecementos dentro do marco do Festival de Cine Independente de Ourense.

En 2001, tras cinco edicións, entregábanse por última vez ó ser substituídos polos premios Chano Piñeiro en 2002, e en 2003 polos premios Mestre Mateo.

 Galardoados 
 1996 
 Premio AGAPI á mellor dirección de fotografía: Sergio Franco por Coruña imposible.
 Premio AGAPI á mellor interpretación masculina: Evaristo Calvo e Víctor Mosqueira por Mofa e Befa en Gran liquidación
 Premio AGAPI á mellor interpretación feminina: Dorotea Bárcena por El baile de las ánimas e María Bouzas por A familia Pita.

 1997 
 Premio AGAPI á mellor actriz: María Bouzas por Un conto triste
 Premio AGAPI á mellor curtametraxe: Paranoia dixital
 Premio AGAPI ó mellor guión: Ángel de la Cruz por Paranoia dixital.
 Premio AGAPI á mellor banda sonora: Paranoia dixital
 Premio AGAPI á mellor dirección de produción: Amalia Mato por Isolina do Caurel
 Premio AGAPI á mellor montaxe: Juan Lesta por Isolina do Caurel

 1998 
 Premio AGAPI á mellor curtametraxe: Aínda máis difícil
 Premio AGAPI á mellor interpretación feminina: Mónica García por Aínda máis difícil
 Premio Agapi á mellor interpretación masculina: Gonzalo Uriarte por A lingua das bolboretas.
 Premio AGAPI á mellor dirección artística: Sandra Frantz por Aínda máis difícil
 Premio AGAPI ó mellor vestiario: María López e Cristina Sánchez por Aínda máis difícil
 Premio AGAPI á mellor maquillaxe: Raquel Fidalgo, Eva R. Fontenla, Quique Martínez, Elvira Valle e Susana Veira por Aínda máis difícil
 Premio AGAPI á mellor dirección: Antonio F. Simón por A noiva de medianoite 
 Premio AGAPI á mellor dirección de produción: David Breijo e Carlos Hervella por Aínda máis difícil
 Premio AGAPI ó mellor guión: Ángel de la Cruz por Aínda máis difícil
 Premio AGAPI á mellor dirección: Ángel de la Cruz por Aínda máis difícil
 Premio AGAPI á mellor curtametraxe de animación: Bicho
 Premio AGAPI á mellor produción multimedia: Bicho
 Premio AGAPI á mellor produción documental: A palabra no tempo

 1999 
 Premio AGAPI á mellor banda sonora: Manuel Palacios por A rosa de pedra.

 2000 
 Premio AGAPI á mellor interpretación feminina: Cristina Pascual por ''Sandra00"O río ten mans" acapara cinco dos once galardóns dos premios AGAPI artigo en culturagalega.org cos premiados do ano 2000
 Premio AGAPI á mellor dirección: Jorge Coira por Chunda chunda
 Premio AGAPI ó mellor guión: Beatriz del Monte por O río ten mans
 Premio AGAPI á mellor dirección artística: Genma García por O río ten mans
 Premio AGAPI á mellor iluminación e fotografía: Ricky Morgade por O río ten mans
 Premio AGAPI ó mellor son: Alberto Beade e Xosé María Bloch por Divertimento
 Premio AGAPI á mellor dirección de produción: Carmen de Miguel por Sei quen es
 Premio AGAPI á mellor produción multimedia: O bosque animado
 Premio AGAPI ó mellor vídeo industrial e institucional: Café Moderno 
 Premio AGAPI á mellor montaxe: O río ten mans
 Premio AGAPI á mellor produción de televisión: Mareas vivas
 Premio AGAPI á mellor produción de publicidade: Mexilón
 Premio AGAPI á mellor curtametraxe de animación: Ignotus
 Premio AGAPI á mellor curtametraxe: O río ten mans
 Premio AGAPI ó mellor documental: Chunda chunda
 Premio AGAPI á mellor banda sonora: Divertimento
 Premio AGAPI á mellor interpretación masculina: Miguel de Lira por Mareas vivas
 Premio AGAPI á mellor longametraxe española: Leo
 Premio AGAPI á mellor longametraxe galega: Sei quen es
 Premio honorífico Fernando Rey: Miguel Anxo Fernández Fernández
 Premio José Sellier: Centro Galego de Artes da Imaxe

 Notas 

 Véxase tamén 
 Outros artigos 
 Asociación Galega de Produtoras Independentes

 Ligazóns externas 
 Web da AGAPI

AGAPI